CELEX: C2005/115/13
Language: sl
Date: 2005-05-14 00:00:00
Title: Sodba Sodišča (peti senat) z dne 10. marca 2005 v zadevi C-531/03: Komisija Evropskih skupnosti proti Zvezni republiki Nemčiji (Neizpolnitev obveznosti države — Direktiva 97/11/ES — Presoja vplivov nekaterih javnih in zasebnih projektov na okolje — Projekti gradnje cest v nekaterih deželah)

14.5.2005   
            
            
               SL
            
            
               Uradni list Evropske unije
            
            
               C 115/7
            
         
      SODBA SODIŠČA
   
   (peti senat)
   z dne 10. marca 2005
   v zadevi C-531/03: Komisija Evropskih skupnosti proti Zvezni republiki Nemčiji (1)
   
   (Neizpolnitev obveznosti države - Direktiva 97/11/ES - Presoja vplivov nekaterih javnih in zasebnih projektov na okolje - Projekti gradnje cest v nekaterih deželah)
   (2005/C 115/13)
   Jezik postopka: nemščina
   V zadevi C-531/03, Komisija Evropskih skupnosti (zastopnika: J.-C. Schieferer in F. Simonetti) proti Zvezni republiki Nemčiji (zastopnika: C.-D. Quassowski in M. Lumma), katere predmet je tožba zaradi neizpolnitve obveznosti na podlagi člena 226 ES, vložena dne 18. decembra 2003, je Sodišče (peti senat) v sestavi R. Silva de Lapuerta, predsednica senata, J. Makarczyk (poročevalec) in P. Kūris, sodnika, generalni pravobranilec: D. Ruiz-Jarabo Colomer, sodni tajnik: R. Grass, dne 10. marca 2005 razglasilo sodbo, katere izrek se glasi:
   
               1.
            
            
               Zvezna republika Nemčija s tem, da v predpisanem roku ni prenesla Direktive Sveta 97/11/ES z dne 3. marca 1997 o spremembi Direktive 85/337/EGS o presoji vplivov nekaterih javnih in zasebnih projektov na okolje v zvezi s projekti gradnje cest v deželi Porenje-Pfalz v in s tem, da je v deželi Severno Porenje-Vestfalija ob izteku istega roka dovolila izdajo soglasja za projekte gradnje cest po postopku odobritve načrtov, ne da bi bila opravljena presoja vplivov na okolje, ni izpolnila obveznosti iz te direktive in iz povezanih določb člena 4 in točke 7(b) in (c) Priloge I ter točke 10(e) Priloge II Direktive Sveta 85/337/ES z dne 27. junija 1985 o presoji vplivov nekaterih javnih in zasebnih projektov na okolje, kakor je bila spremenjena z Direktivo 97/11.
            
         
               2.
            
            
               Zvezni republiki Nemčiji se naloži plačilo stroškov.
            
         
      (1)  UL C 59, 6.3.2004.